An ninuno kan presenteng letrang W iyo an ika-6 na letra kan alpabeto kan mga gurangan na tataramon na Ebreo asin kan Phoenicia: na may tanog na waw (simbolo: Y).  Ninuno man kaini an ika-20 letra kan alpabeto kan klasikong Griyego, an upsilon.  Bago uminabot an hugis W, ginagamit kan mga Romano an mga letran U asin V bilang representasyon sa tanog kan letrang W.  Kan enot, ginagamit sa tataramon na Ingles an UU (duwang U), asin saro pang simbolo na kun apodon iyo an wen.  Alagad kan pinu'nan na ipamidbid kan mga dalubhasa sa tataramon na Ingles an W, sarong letra na ginamit man sa Pransiya asin Alemanya. Sa Alemanya, an W iyo may pagkaagid sa tanog kan letrang V.  An W an nagribay sa lumang simbolong may tanog na wen.